מרשעת (סרט)

מרשעת (באנגלית: Wicked) הוא סרט פנטזיה מוזיקלי אמריקאי שבוים על ידי ג'ון מ. צ'ו, על פי תסריט מאת ויני הולצמן וסטיבן שוורץ המבוסס על חלקו הראשון של המחזמר הבימתי באותו השם שעיבדו עבור תיאטראות ברודוויי בשנת 2003 על פי רומן באותו שם מאת גרגורי מגוויר, שיצא לאור בשנת 1995, ודמויות מהרומן "הקוסם מארץ עוץ" שנכתב בשנת 1900 על ידי ל. פרנק באום ועיבודו הקולנועי משנת 1939 שהופץ על ידי מטרו גולדווין מאייר. בסרט מככבות סינתיה אריבו ואריאנה גרנדה בתפקידיהן הראשיים של אלפבה תורפ וגלינדה אפלנד, ולצדן מככבים מישל יאו, ג'ף גולדבלום, ג'ונתן ביילי, אית'ן סלייטר, מריסה בוד, בואן יאנג, ברונווין ג'יימס וקיילה סטל בתפקידי משנה. עלילת הסרט מתרחשת בארץ עוץ לפני ואחרי הגעתה של דורותי גייל מקנזס, ומגוללת את סיפור היכרותן של אלפבה וגלינדה, החל מלימודיהן באוניברסיטת שיז ועד להפיכתן אל המכשפה המרשעת מן המערב והמכשפה הטובה מן הצפון. בשנת 2012, הכריזה "סרטי יוניברסל" על פיתוח הסרט, כשעל ההפקה בפועל יופקד המפיק מארק פלאט. לאחר תהליך פיתוח ממושך ועיכובים מרובים עקב התפרצות מגפת הקורונה, נמסר בשנת 2021 כי את הסרט יביים צ'ו, וכי לתפקידים הראשיים לוהקו אריבו וגרנדה. צילומי הסרט החלו בדצמבר 2022 באנגליה, אך הושבתו ביולי 2023 עד לנובמבר 2023 עקב שביתת אמני הטלוויזיה והרדיו. לאחר סיום השביתה, התחדשו צילומי הסרט והסתיימו בינואר 2024. הסרט עתיד לעלות לאקרנים ב-22 בנובמבר 2024. סרט ההמשך, שיהווה את חלקו השני של המחזמר הבימתי, עתיד לעלות לאקרנים בשנת 2025. ערך מורחב – מרשעת (מחזמר) עלילת הסרט מגוללת את סיפור היכרותן של אלפבה וגלינדה, החל מהיכרותן באוניברסיטת שיז ועד להפיכתן אל המכשפה המרשעת מן המערב והמכשפה הטובה מן הצפון, ומציגה כיצד אלפבה הופללה על ידי הקוסם במעשיו הנבזיים, ובכך קיבלה את המוניטין הרע שיצא לה ומוצג בנקודות ההשקה עם עלילת "הקוסם מארץ עוץ". סינתיה אריבו – אלפבה תרופ (אנ'), אישה צעירה בעלת עור ירוק ודעות נחרצות, שלימים הופכת למכשפה המרשעת מן המערב. אריאנה גרנדה – גלינדה אפלנד (אנ'), אישה צעירה ומקובלת חברתית, אך בעלת דעות שטחיות, שלימים הופכת לגלינדה הטובה. ג'ונתן ביילי – פיירו טיגלאר, נסיך וינקי שמתיידד עם אלפבה וגלינדה במהלך שנות לימודיהם באוניברסיטת שיז ואף נכנס עמן למשולש אהבה. מישל יאו – מאדאם מוריבל, דיקנית אוניברסיטת שיז ויד-ימינו של הקוסם. ג'ף גולדבלום – הקוסם (אנ') אית'ן סלייטר – בוק, מנצ'קין המאוהב נכזבות בגלינדה. מריסה בוד – נסרוז תרופ, אחותה הצעירה של אלפבה, המשותקת בגפיה התחתונות, שלימים הופכת למכשפה המרשעת מן המזרח. בואן יאנג – פפאני, סטודנט המשתייך לחוג חבריה של גלינדה באוניברסיטת שיז. ברונווין ג'יימס – שן-שן, סטודנטית המשתייכת לחוג חבריה של גלינדה באוניברסיטת שיז. קיילה סטל – מיס קודל. דמותה של מיס קודל נוצרה במיוחד עבור הסרט. בסרט יופיעו גם אהרון תאו כאבריק, חברו של פיירו; קולין מייקל קרמייקל כפרופסור ניקידיק, עז ופרופסור באוניברסיטת שיז; ואדם ג'יימס כאביה של גלינדה, דמות שנוצרה במיוחד עבור הסרט. בנוסף, תופיע גם דמותה של דורותי גייל, נערה צעירה מקנזס שהגיעה בטעות לארץ עוץ באמצעות ציקלון שנוצר על ידי מאדאם מוריבל. בשנת 2003, עלילתו של הרומן "מרשעת" עובדה כמחזמר בימתי. המחזמר הופק על ידי חטיבת הבמה של "סרטי יוניברסל", והוא בוים על ידי ג'ו מנטלו. בעקבות הצלחתו של המחזמר על תיאטראות ברודוויי, הוא הורץ למשך פרקי זמן ארוכים בשיקגו, בתיאטראות וסט אנד שבלונדון, בסן פרנסיסקו ובלוס אנג'לס שבארצות הברית, ואף בגרמניה ויפן. המחזמר היה מועמד לעשרה פרסי טוני, זכה בשלושה מתוכם, והוא המחזמר ה-6 הארוך ביותר בהיסטוריית תיאטראות ברודוויי, עם למעלה מ-7,500 הופעות. בהפקה המקורית, כיכבו אידינה מנזל בדמותה של אלפבה וקריסטין צ'נוות' בדמותה של גלינדה. בריאיון שהתקיים בשנת 2009, מגווייר הצהיר שהוא מכר לרשת "ABC" את הזכויות להפקת עיבוד עצמאי על פי הרומן, שלא יהיה מבוסס על תסריטה של ויני הולצמן. ב-9 בינואר 2011, נמסר על ידי "אנטרטיינמנט ויקלי" כי רשת "ABC" תשתף פעולה עם סלמה הייק וחברת ההפקה שלה על מנת להפיק מיני-סדרה על פי הרומן בלבד; מאז דיווח זה טרם נודע מה עלה בגורל הפקה זו. בנוסף לדיווח זה, הועלתה גם השערה כי מתנהל משא ומתן על הפקת עיבוד קולנועי על פי המחזמר וכי לליהוק התפקידים הראשיים מיועדות מנזל וצ'נוות' או ליאה מישל ואיימי אדמס, בעוד שלכתיבת התסריט ישובו הולצמן ושוורץ ולמלאכת בימוי העיבוד הקולנועי נשקלים הבמאים ג'יי ג'יי אברמס, רוב מרשל, ג'יימס מנגולד וראיין מרפי. בדצמבר 2012, בעקבות הצלחת הסרט המוזיקלי "עלובי החיים", הודיע המפיק מארק פלאט על פיתוח והפקת הסרט, ואף אישר כי הסרט עתיד לעלות לאקרנים בשנת 2016. עם זאת, בשנת 2016, לאחר שהפקת הסרט נתקעה (אנ') מספר פעמים, הודיעה "סרטי יוניברסל" כי הסרט יעלה לאקרנים בבתי הקולנוע ב-20 בדצמבר 2019, וכי על מלאכת הבימוי יופקד סטיבן דאלדרי. במאי 2017, הצהיר שוורץ שהסרט יכלול "לפחות" שני שירים חדשים. ב-31 באוגוסט 2018, החליטה "סרטי יוניברסל" להשהות את הפקת הסרט והעניקה לעיבודו הקולנועי של המחזמר "קאטס" את תאריך עלייתו המקורי של הסרט לאקרנים. ב-8 בפברואר 2019, הכריזה "סרטי יוניברסל" על תאריך הפצה חדש – 22 בדצמבר 2021. עם זאת, ב-1 באפריל 2020, השהתה "סרטי יוניברסל" שוב את הפקת הסרט שוב לאחר שנאלצה לשנות את תאריכי עליית סרטיה השונים לאקרנים בעקבות התפרצות מגפת הקורונה בארצות הברית. ב-20 באוקטובר 2020, הוכרז שדאלדרי עזב את הפקת הסרט עקב אי-זמינותו לאחר השהייתה. ב-2 בפברואר 2021, הוכרז כי את דאלדרי יחליף ג'ון מ. צ'ו. ביוני 2022, אישר צ'ו כי על עיצוב ההפקה יהיה אמון נייתן קראולי. בנובמבר 2021, נמסר על ליהוקן של אריאנה גרנדה וסינתיה אריבו לגילום דמויותיהן של גלינדה ואלפבה, בהתאמה.אריבו ביצעה בעבר את השיר "I Couldn't Be Happier", שיר מהמחזמר, בספיישל "Wicked in Concert". ב-21 בספטמבר 2022, נמסר על ליהוקו של ג'ונתן ביילי לגילום דמותו של פיירו. באוקטובר 2022, נמסר כי השחקן ג'ף גולדבלום נמצא במשא ומתן על גילום דמותו של הקוסם. רק בתחילת דצמבר 2022, אושר דבר ליהוקו של גולדבלום, לצד ליהוקם של איתן סלייטר, מישל יאו, מריסה בוד, בואן יאנג, ברונווין ג'יימס, קיילה סטל, אהרון תאו וקולין מייקל קרמייקל לצוות השחקנים. על ההכנה לגילום דמותה של אלפבה, הצהירה אריבו בריאיון ל"וראייטי": ”אני לומדת הכל מחדש... אני רוצה ללכת ולראות את זה שוב... כשאגיע לניו יורק בשלב מסוים, אקפוץ ואראה שוב את המחזה, זו תהיה הפעם החמישית שלי.” אריבו אף הצהירה כי מתקיימים דיונים על הפקת הסרט, ובמיוחד על עיצוב ההפקה וסגנונו הוויזואלי, תוך אישור כי על עיצוב התלבושות הופקד מעצב התלבושות פול טזוול. אריבו אף ציינה כי ביקשה מטזוול לכלול בעיצוב תלבושתה של אלפבה כמכשפה המרשעת מהמערב תחושה הנובעת מבגדי ז'אן-פול גוטייה עם הרגשה של "עולם חדש, סוג של העידן המוזהב". ביולי 2021, סטיבן שוורץ ציין כי צילומי הסרט עתידים להתקיים באטלנטה מאוחר יותר באותה שנה, אך באוקטובר 2021, נמסר כי צילומי הסרט יתקיימו ביוני 2022 בבריטניה. עוד דווח כי העיכוב נועד לאפשר את האופטימיזציה ואת יעילותה של הפקת הסרט כהפקה הראשונה שתצולם באולפני "Sky Studios Elstree" החדשים. באוגוסט, נמסר כי על צילומי הסרט תופקד אליס ברוקס, שעבדה בעבר עם צ'ו על הסרט המוזיקלי "שכונה על הגובה". ב-26 באפריל 2022, הכריז צ'ו כי הסרט יצולם בשני חלקים, ועל כך הצהיר: ”בזמן שעבדנו על הפקת הסרט בשנה האחרונה, נהיה בלתי-אפשרי לעבד את הסיפור של "מרשעת" לסרט אחד מבלי לגרום לו נזק ממשי... כשניסינו לחתוך שירים או לקצץ בדמויות, החלטות אלו החלו להרגיש כמו התפשרויות קטלניות עבור חומר המקור ששעשע את כולנו כל כך הרבה שנים. החלטנו להעניק לעצמנו קנבס גדול יותר ולהפיק לא רק סרט "מרשעת" אחד, אלא שניים!... נוכל לספר את הסיפור של "מרשעת" כפי שהוא נועד להיות תוך הכנסת רבדים עמקים והפתעות נוספות למסעותיהן של הדמויות האהובות הללו.” ביוני 2022, הוסיף סטיבן שוורץ על החלטה זו, לצד אישור כי לאחד משני החלקים ייכתב שיר חדש: ”התקשינו מאוד להמשיך אחרי "Defying Gravity" מבלי להפסיק... השיר הזה נכתב במיוחד עבור הורדת המסך, וכל סצנה שתבוא אחריו ללא הפסקה פשוט נראתה מאכזבת מאוד... בתור סרט אחד ארוך מאוד, נדרש מאיתנו לחתוך או להשמיט דברים שרצינו לכלול ושאנחנו חושבים שהמעריצים של המחזה והספר יעריכו. דיברנו על כך ששינויים צריכים להיות "תוספות", לדבריו של (המפיק) מארק פלאט. על התוספות להוסיף משהו לסיפור או לדמויות. הן לא יכולות לשמש רק כמטרה לעשות משהו שונה. אני מרגיש בטוח שעד שהפקת הסרט תסתיים, אם כולנו נמשיך לראות את הדברים באותה הזווית, אוכל לנהל שיחה עם כל מי שיש לו שאלה לגבי כל אחד מהשינויים שבוצעו ולהצדיק מדוע לדעתי כל שינוי יטיב לעלילה.” ב-9 בדצמבר 2022, אישר צ'ו באמצעות חשבונו הפרטי בטוויטר כי צילומי הסרט החלו. ב-23 בספטמבר 2022, הוגשה הצהרת תכנון עבור תמיכה בבקשת תכנון מטעם "Western Sky Limited", בה צוין כי יתקיימו צילומי חוץ יתרחשו באתר המפותח איווינהו טרף שבאיווינגהו, באקינגהמשייר שבבריטניה. תקופת הצילומים המקורית התעתדה להימשך מ-6 באפריל 2023 עד ל-14 ביולי 2023, ולהסתיים ב-25 ביולי 2023; אך בעקבות שביתת אמני הטלוויזיה והרדיו, הושבתו הצילומים מ-13 ביולי 2023 עד ל-8 בנובמבר 2023, התחדשו ב-24 בינואר 2024 והסתיימו ב-26 בינואר 2023. במקביל להכרזתו על סיום הצילומים, חשף צ'ו שקולותיהם של השחקנים במהלך הנאמברים המוזיקליים הוקלטו בשידור חי על הסט באמצעות טכניקות הקלטה דומות לאלו שבהן נעשה שימוש במהלך הפקת הסרט "עלובי החיים". בתהליך הקלטת שירתם של השחקנים השתתף מערבל הסאונדים זוכה פרס האוסקר סיימון הייז. ב-6 בפברואר 2024, אושר כי את האפקטים החזותיים של הסרט, עליהם יופקד מפקח האפקטים החזותיים פבלו הלמן, תספק חברת "אינדסטריאל לייט אנד מג'יק"; וכי עבודת הפוסט-פרודקשן נמצאת בעיצומה, בעוד צ'ו עובד עליה מרחוק עם העורך מיירון קרשטיין באמצעות האפל ויז'ן פרו. ערך מורחב – Wicked: The Soundtrack את הפסקול של שני החלקים עתידים להפיץ "ריפבליק רקורדס" ו"ורב רקורדס", חברת התקליטים של גרנדה. לאחר שהוכרז במקור כסרט אחד, פוצל העיבוד הקולנועי לשני סרטים באפריל 2022. חלקו הראשון של העיבוד עתיד לעלות לאקרנים בבתי הקולנוע, בפורמט IMAX ובקולנוע דולבי, ב-22 בנובמבר 2024, תחת הפצתה של סרטי יוניברסל, במקביל לעליית הסרט "מואנה 2". במקור, התעתד הסרט לעלות לאקרנים ב-25 בדצמבר 2024, אך ב-14 במרץ 2023, הוכרז על עלייתו לאקרנים במטרה להימנע מתחרות מול "אווטאר 3" ו"סוניק - הסרט 3", הראשון שבהם נדחה בהמשך לשנת 2025 ותאריך עלייתו לאקרנים נלקח על ידי "מופאסה: מלך האריות". סרט ההמשך עתיד לעלות לאקרנים ב-26 בנובמבר 2025, לאחר שבמקור התעתד לעלות לאקרנים ב-25 בדצמבר 2025. ב-16 באפריל 2023, פורסמו לראשונה תמונות ראשונות מתוך הסרט באמצעות המדיות החברתיות, בהן הופיעו דמויותיהן של אלפבה וגלינדה. קטעי מייקינג אוף בלעדיים מהפקת הסרט, שכללו האזנה ראשונה לביצועיהן של גרנדה לשיר "Popular" ושל אריבו לשיר "Defying Gravity", הוצגו בכנס ה-"CinemaCon" ב-26 באפריל 2023, על ידי יו"ר "סרטי יוניברסל", דונה לנגלי. הקדימון הראשון של הסרט שודר לראשונה במהלך סופרבול LVIII שהתקיים ב-11 בפברואר 2024. אתר האינטרנט הרשמי של מרשעת (באנגלית) מרשעת, ברשת החברתית פייסבוק מרשעת, ברשת החברתית אקס (טוויטר) מרשעת, ברשת החברתית אינסטגרם "מרשעת", במסד הנתונים הקולנועיים IMDb (באנגלית) "מרשעת", באתר Rotten Tomatoes (באנגלית) "מרשעת", באתר Metacritic (באנגלית) "Gregory Maguire on Wickedness Post-Bush". Archived from the original on January 3, 2010. Retrieved February 12, 2024. Margaret Lyons, ABC, Salma Hayek developing 'Wicked' miniseries, EW.com Jamie Sharp (September 6, 2010). "Finally – Wicked: The Movie This Way Comes!". Archived from the original on January 3, 2011. Retrieved February 12, 2024. Universal Chairman Wants 'Fifty Shades' for Summer 2014, More 'Bourne' and 'Van Helsing' Reboot (Q&A) Archived 2013-06-05 at the Wayback Machine Retrieved February 12, 2024 LES MIS Hit Status Leading To WICKED At Universal? Archived 2013-03-13 at the Wayback Machine Retrieved February 12, 2024 BWW News Desk, WICKED Film to Enter Development 'Soon', BroadwayWorld.com Watch Online - Top-ranking sites selected by users! Pamela McClintock, Universal’s ‘Wicked’ Movie Adaptation Gets December 2019 Release, The Hollywood Reporter, ‏2016-06-16 Jon Burlingame, Stephen Schwartz: ‘Wicked’ Movie to Feature ‘at Least Two’ New Songs, Variety, ‏2017-05-15 Anthony D'Alessandro, ‘Cats’ Will Pounce During Christmas 2019 Frame; ‘Wicked’ Moves, Deadline, ‏2018-08-31 Wicked Feature Adaptation Moved to December 2021, ComingSoon.net, ‏2019-02-08 Tartaglione, Nancy (April 1, 2020). "'Minions: The Rise Of Gru', 'Sing 2' Set New 2021 Release Dates; 'Wicked' Still Brewing Slot". Deadline Hollywood. Archived from the original on April 1, 2020. Retrieved April 1, 2020. Wicked Director Stephen Daldry Exits Universal Movie Musical Adaptation – Deadline, web.archive.org, ‏2020-10-21 Kroll, Justin (2021-02-02). "'Wicked': Jon M. Chu Tapped To Direct Universal's Film Adaptation". Deadline. Archived from the original on 2021-02-02. Retrieved 2021-02-02. Sean O'Connell, Jon M. Chu's Praise For Ariana Grande And Cynthia Erivo Will Get You Hyped For The Wicked Movie, CINEMABLEND, ‏2022-06-01 Shaffer, Ellise; Donnelly, Matt (November 4, 2021). "Ariana Grande and Cynthia Erivo to Star in 'Wicked' Musical for Universal". Variety. Retrieved November 5, 2021. I Couldn´t be happier ~ Cynthia Erivo / Wicked In Concert by PBS, נבדק ב-2024-02-12 Malkin, Marc (September 21, 2022). "Jonathan Bailey Joins ‘Wicked’ Movies as Fiyero (EXCLUSIVE)". Variety. Retrieved September 21, 2022. Jon M. Chu [@jonmchu], He’s perfect, they’re perfect. They’d be perfect together. Born to be forever….. I am too excited to pretend this hasn’t been happening. We have a Fiyero!!!! #JonathanBailey #Wicked, Twitter, ‏September 21, 2022 Malkin, Marc (October 28, 2022). "Jeff Goldblum in Final Talks to Join 'Wicked' Movies as the Wizard (EXCLUSIVE)". Variety. Retrieved December 25 2022. Laudenbach, Sarah (December 10, 2022). "Jeff Goldblum Confirmed As Wicked's Wizard Of Oz In Exciting Movie Update". Screen Rant. Retrieved February 12, 2024. Jackson, Angelique (December 7, 2022). "Wicked Movie Casts Ethan Slater Opposite Ariana Grande and Cynthia Erivo (EXCLUSIVE)". Variety. Retrieved December 25 2022. Malkin, Marc (December 8, 2022). "Michelle Yeoh to Star in Wicked Movies as Madame Morrible (EXCLUSIVE)". Variety. Retrieved December 25 2022. Kroll, Justin (December 9, 2022). "Wicked Adaptation At Universal Rounds Out Inclusive All-Star Cast With Marissa Bode, Bowen Yang and Bronwyn James". Deadline Hollywood. Retrieved December 25 2022. Urban, Sasha (April 4, 2022). "Cynthia Erivo Says She Wants to See 'Wicked' One More Time Before Making the Movie". Variety. Retrieved September 21, 2022. Wood, Alex (2021-07-02). "Stephen Schwartz: Wicked movie to start production later this year in Georgia". WhatsOnStage. Kit, Borys (October 27, 2021). "Universal's 'Wicked' Movie Hits New Speed Bump". The Hollywood Reporter. PMRC. Rachel Romean last updated, The Wicked Movie Has Hit A Setback On Its Way To Defy Gravity, CINEMABLEND, ‏2021-10-27 (באנגלית) Chitwood, Adam (August 31, 2021). "'Wicked' Movie Will Reunite Director Jon M. Chu With His 'In the Heights' Cinematographer Alice Brooks". Collider. Archived from the original on September 22, 2022. Retrieved December 11, 2022. D'Alessandro, Anthony (April 26, 2022). "Universal Releasing 'Wicked' Musical In Two Parts". Deadline. Retrieved September 21, 2022. Willman, Chris (June 28, 2022). "'Wicked' Songwriter Stephen Schwartz on Why the Movie Must Be a Two-Parter: Nothing Can Follow 'Defying Gravity'". Variety. Retrieved September 21, 2022. "Lost my phone…so I couldn't keep up today with the announcements especially while we were shooting day 3 here in London. Just know things are going great. The #WickedMovie is really happening and I have 3 days of footage of prove it :) oh also JEFF GOLDBLUME IS THE WIZARD!!!!". Twitter. Archived from the original on December 13, 2022. Retrieved December 25, 2022. Audits, DJ. "Ivinghoe Turf 360° Outdoor Set Construction". Google Maps. Retrieved February 12, 2024. "PLANNING STATEMENT TO SUPPORT APPLICATION FOR PLANNING PERMISSION (INCLUDING DESIGN & ACCESS STATEMENT)". Retrieved February 12, 2024. Filming Has Started At The Wicked Movie Set 🎞📽🎥🛸😲✔. DJ AUDITS. April 21, 2023. Archived from the original on April 28, 2023. Retrieved February 12, 2024 – via YouTube. Gonzalez, Umberto (July 14, 2023). "Here Are All The Movies Affected by the SAG-AFTRA Strike From Deadpool 3 to Mission: Impossible 8 (Photos)". TheWrap. Retrieved JFebruary 12, 2024. Anderson, Jenna (January 27, 2024). "Wicked Movie Wraps Filming, Cynthia Erivo Shares Major Set Photo". Comicbook.com. Retrieved February 12, 2024. Tinoco, Armando (January 27, 2024). "'Wicked' Musical Adaptation Wraps Filming: Ariana Grande & Director Jon M. Chu Share Emotional Messages". Deadline Hollywood. Retrieved February 12, 2024. "Wicked The Movies: What we know so far". westendtheatre.com. March 15, 2023. Retrieved February 12, 2024. "Next up: remote VFX review meeting with @ILMVFX … should I show up with my Persona? A full on digital recreation of me (with slight uncanny valley) giving notes on getting rid of uncanny valley on digitial creatures? This might be too much 🤣 #VisionPro #Wicked". Twitter. Archived from the original on December 13, 2022. Retrieved February 12, 2024. "[https://twitter.com/jonmchu/status/1754760775145787902 Day 3 with the @Apple #VisionPro … I got stuck at the house because of the LA floods so I couldn’t go into the edit room. So I edited #WickedMovie remotely with my editor #MyronKerstein on @EvercastUS and it worked flawlessly. I need to repeat this out loud. I was in it for HOURS editing on a virtual giant screen (the size of a real movie screen) a major motion picture from the comfort of my house. With no headache. I can’t tell you what a revelation this was. This is big stakes cutting edge productivity work that is available to use today! I am still shook. I don’t think people fully realize the amount of workflow breakthroughs I think the VisionPro will lead to. This is not an ad. Just me being excited about technology and creativity. Hail to the nerds and artists.]". Twitter. Archived from the original on December 13, 2022. Retrieved February 12, 2024. Frei, Vincent (November 2, 2023). "Killers of the Flower Moon: Pablo Helman - Production VFX Supervisor – ILM". The Art of VFX (in French). Retrieved February 12, 2024. Petski, Densie (March 14, 2023). "Universal Moves Up 'Wicked' Part 1 Release Date". Deadline. Retrieved March 15, 2023. Kroll, Justin (June 20, 2023). "Wicked Part Two From Universal And Jon Chu Moves Up A Month To Thanksgiving 2025". Deadline Hollywood. Retrieved June 20, 2023. Wang, Jessica (April 16, 2023). "Wicked movies director shares first-look photos of Glinda and Elphaba". Entertainment Weekly. Retrieved February 13, 2024. Chu, John M. (April 16, 2023). "You weren't told the whole story. What happens when you veer off the Yellow Brick Road? Here is your very FIRST LOOK of #WickedMovie … currently in production in Oz. 🌪️🫧🧹 @WickedMovie @UniversalPics". X. Retrieved February 13, 2024. "'Wicked' defies gravity with surprise footage reveal at CinemaCon". Entertainment Weekly. "Super Bowl Movie Trailers: 'Deadpool 3,' 'Wicked' and 'Quiet Place' Prequel Spots Poised to Dominate Big Game". February 5, 2024. "'Deadpool 3', 'Twisters', 'Quiet Place: Day One', 'Inside Out 2' Among Potential Super Bowl Movie Spots". February 5, 2024.